सड़क दुर्घटना में अधेड़ की मौत
श्रीनगर| किशनगढ़राष्ट्रीय राजमार्ग पर मजरा बाडा श्रीनगर के पास रविवार सुबह ग्यारह बजे आगे चल रहे टेलर की ओर से अचानक ब्रेक लगाने से पीछे चल रहे मोटरसाइकिल चालक की टक्कर से मौत हो गई। दुर्घटना के बाद राजमार्ग पर जाम लग गया। मौके पर पहुंची पुलिस ने जाम हटवाया। पुलिस ने पोस्ट मार्टम करवाकर शव परिजन को सौंपा। दुर्घटना के बाद घटना स्थल पर पहुंची श्रीनगर थाना पुलिस ने गंभीर रूप से घायल किशनगढ़ निवासी बिशनलाल हरिजन को 104 एम्बुलेंस की सहायता से अजमेर पहुंचाया, लेकिन हालत चिंताजनक होने पर उसने बीच रास्ते में ही दम तोड़ दिया। थाना प्रभारी हरीश चौधरी ने बताया कि रविवार सुबह ग्यारह बजे पानी की टंकी, हरिजन बस्ती नया शहर किशनगढ़ निवासी बिशनलाल हरिजन उम्र 48 पुत्र भंवर लाल, नसीराबाद से मोटरसाइकिल पर किशनगढ़ जा रहा था। इस दौरान श्रीनगर खेड़ा चौराहे से आगे मजरा बाडा के पास आगे चल रहे टेलर ने अचानक ब्रेक लगा दिए। दुर्घटना में मोटरसाइकिल अनियंत्रित होकर ट्राली में जा घुसी। टेलर के चपेट में आने से गहरी चोट लगी। मृतक के भाई मनीष की रिपोर्ट पर पुलिस ने टेलर चालक के खिलाफ मामला दर्ज कराया। पुलिस ने मामला दर्ज कर जांच शुरू कर दी है।
bho_Deva hin_Deva